Diari Oficial de la Generalitat Valenciana


Sumari del DOGV 6080, del 17-08-2009 (2009/9401)

RESOLUCIÓ de 17 de juliol de 2009, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la construcció de la connexió de les línies elèctriques a 220 kV, doble circuit, entrada/eixida a ST Novelda de la línia elèctrica ST Beneixama-ST Petrer i ST Novelda-ST Saladas entre els suports núm. 23 i núm. 3, respectivament, s'aprova el projecte d'execució i es declara en concret la seua utilitat pública, al terme municipal de Novelda, província d'Alacant. Expedient número ATLINE/2009/186/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6080

Data del DOGV
:   17-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9401


Data del document
:   17-07-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 17 de juliol de 2009, de la Direcció General d'Energia, per la qual s'atorga l'autorització administrativa a Red Eléctrica de España, SAU, per a la construcció de la connexió de les línies elèctriques a 220 kV, doble circuit, entrada/eixida a ST Novelda de la línia elèctrica ST Beneixama-ST Petrer i ST Novelda-ST Saladas entre els suports núm. 23 i núm. 3, respectivament, s'aprova el projecte d'execució i es declara en concret la seua utilitat pública, al terme municipal de Novelda, província d'Alacant. Expedient número ATLINE/2009/186/03. [2009/9401]  
Vist l'escrit presentat per Red Eléctrica de España, SAU, amb domicili als efectes de notificacions a 03253 Alacant, c/ Ausó i Monzó, núm. 16, 5ª pl, en data 7 de maig de 2009 davant del Servici Territorial d'Energia d'Alacant, en què sol·licita que se li concedisca l'autorització administrativa per a la connexió de les línies elèctriques a 220 kV, doble circuit, entrada/eixida a ST Novelda de la línia elèctrica ST Beneixama-ST Petrer i ST Novelda-ST Saladas entre els suports núm. 23 i núm. 3, al terme municipal de Novelda, província d'Alacant, s'aprove el projecte d'execució i es declare en concret la seua utilitat pública.  
Al mencionat escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent el 7 de maig de 2009.  
Vist que consten com a antecedent d'esta resolució els següents:  
- Resolució d'11 de setembre de 2007, de la Direcció General de Política Energètica i Mines, per la qual s'autoritza a Red Eléctrica de España, SA, la línia elèctrica aèria a 220 kV, doble circuit, d'entrada i eixida en la subestació de Novelda de la línia a 220 kV Beneixama-Petrer, a la província d'Alacant, i es declara la seua utilitat pública, així com la Resolució d'11 de setembre de 2007 de la referida Direcció General d'aprovació del projecte d'execució de la instal·lació autoritzada.  
- Resolució de 7 de setembre de 2007, de la Direcció General de Política Energètica i Mines, per la qual s'autoritza a Red Eléctrica de España, SA, una línia elèctrica aèria-subterrània a 220 kV, doble circuit, entre les subestacions de Novelda i Saladas, a la província d'Alacant, i es declara la seua utilitat pública, així com la Resolució de 7 de setembre de 2007 de la referida Direcció General d'aprovació del projecte d'execució de la instal·lació autoritzada.  
- Resolució de 9 d'abril de 2008, de la Direcció General de Política Energètica i Mines, per la qual s'autoritza a Red Eléctrica de España, SAU, l'ampliació de la subestació de Novelda, a la província d'Alacant i es declara la seua utilitat pública.  
- Resolució de la Direcció General d'Energia, de la Conselleria d'Infraestructures i Transport de la Generalitat, per la qual s'aprova a Red Eléctrica de España, SAU, el projecte tècnic d'execució de la subestació transformadora de 220/20 kV denominada ST Novelda, ubicada al terme municipal de Novelda, a la província d'Alacant, en la part corresponent a la xarxa de transport elèctrica.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.   
A este efecte, amb data 1 de juny de 2009 consta informe favorable emés per la Direcció General de Política Energètica i Mines del Ministeri d'Indústria, Turisme i Comerç, per a la connexió de les línies a 220 kV Novelda-Saladas i entrada/eixida a ST Novelda de la línia elèctrica ST Beneixama-ST Petrer entre els suports núm. 3 i núm. 23, a la província d'Alacant, al considerar que es tracta d'una instal·lació de transport secundari de titularitat del Gestor de la Xarxa de Transport.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província d'Alacant de 28 de maig de 2009, en el Diari Oficial de la Comunitat Valenciana de 2 de juny de 2009, i en el periòdic El Mundo de 3 de juny de 2009, així com en el tauler d'anuncis de l'Ajuntament de Novelda, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i amb la Llei 54/1997, de 27 de desembre, del Sector Elèctric.   
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Decret 88/2005 es va traslladar pel Servici Territorial d'Energia a l'Ajuntament de Novelda, la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme i als efectes de prestar la seua conformitat o oposició amb esta. Simultàniament es va traslladar al mencionat Ajuntament i d'acord amb l'article 75 de la Llei 16/2003, modificat per l'article 72 de la Llei 16/2008, de 23 de setembre, de Mesures Fiscals, de Gestió Administrativa i Financera i d'Organització de la Generalitat, en què sol·licita informe sobre l'adaptació del projecte al planejament urbanístic que siga d'aplicació.  
L'Ajuntament de Novelda va remetre la contestació a allò que s'ha sol·licitat, per mitjà del qual el tècnic municipal informa desfavorablement la traça aèria que creua el sòl urbà industrial entre els suports AP-21 i AP-22, i manifesta que el traçat inclòs en el projecte havia d'haver-se realitzat a una escala menor en creuar, no sols sòl no urbanitzable, sinó també sòl urbà industrial, i que sobre els plans vigents de les Normes Subsidiàries de Novelda, s'observa l'encreuament de la línia, entre els suports AP-21 i AP-22 amb sòl urbà industrial, així com que el suport AP-22 es pot trobar, totalment o parcialment, situat sobre la traça del vial previst en una futura actuació urbanística.  
Traslladat el referit informe la peticionària contesta que l'expedient sobre el qual va ser sol·licitat l'informe a l'Ajuntament de Novelda és una connexió entre dos línies elèctriques de 220 kV, la línia ST Novelda-ST Saladas i la línia d'entrada/eixida en la ST Novelda de la línia ST Beneixama-ST Petrer, entre els suports núm. 3 de la primera i núm. 23 de la segona, amb una longitud de 52 metres i que discorre íntegrament per la finca rústica identificada cadastralment com la parcel·la 269 del polígon 20 del terme municipal de Novelda. Que per això, les referències que en l'informe de l'Ajuntament es realitzen al sòl urbà industrial i que han motivat la desfavorabilitat d'este, no tenen cabuda en este expedient (ATLINE/2009/186/03), així com la referència als suports núm. 21 i núm. 22, ja que no formen part del mencionat expedient, sinó d'un anterior que disposa d'autorització administrativa, aprovació del projecte i declaració en concret d'utilitat pública, per Resolució d'11 de setembre de 2007, de la Direcció General de Política Energètica i Mines del Ministeri d'Indústria, Turisme i Comerç, de la qual l'Ajuntament té constància.  
El citat escrit de contestació va ser remés a l'Ajuntament de Novelda, sense que figure en l'expedient cap contestació respecte d'això.  
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si és procedent, les condicions oportunes.  
Concretament al Servici Territorial d'Alacant de Planificació i Ordenació Territorial de la Conselleria de Medi Ambient, Aigua, Urbanisme i Habitatge, sobre la compatibilitat territorial i urbanística del projecte, havent-se remés informe favorable, per mitjà del qual manifesta, en síntesi, les consideracions següents:  
- Que la parcel·la on pretén dur-se a terme la instal·lació es troba al terme municipal de Novelda, polígon 20, parcel·la 269 de l'esmentat municipi.  
- Que des del punt de vista de la compatibilitat urbanística, el sòl afectat per l'actuació està qualificat com de no urbanitzable comú agrícola.  
- Que des del punt de vista de la compatibilitat territorial l'actuació no es troba afectada per cap pla d'acció territorial que se li aplique i tampoc afecta cap espai protegit per raons mediambientals.  
El mencionat informe és conegut i acceptat per l'empresa peticionària.  
Vist que consta en l'expedient, que amb data 1 de juny de 2009, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, va contestar a la consulta efectuada per Red Eléctrica de España, SAU, respecte a la necessitat de Declaració d'Impacte Ambiental del projecte presentat, concloent que este no està sotmés a avaluació d'impacte ambiental, sense perjuí de les autoritzacions que procedisca obtindre d'altres organismes.  
Vist que d'acord amb la sol·licitud i el projecte presentats, l'entrada/eixida de la futura ST Novelda és una xarxa estructural que està inclosa en la planificació dels sectors d'electricitat i gas 2007-2016 -Desenvolupament de les xarxes de transport- com a suport a la xarxa de distribució elèctrica de la zona, ja que la finalitat de la connexió entre les línies mencionades és, assegurar les necessitats de demanda actualment existents de l'eix costaner denominat Fausita-Xixona.  
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Vist que el Servici Territorial d'Energia d'Alacant, encarregat de la instrucció de l'expedient ha informat favorablement la sol·licitud.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la connexió, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que d'acord amb el que establix l'article 3.3.c) de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la Comunitat Autònoma.  
Atés que el tíitol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions de transport d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Autoritzar administrativament a Red Eléctrica de España, SAU, la construcció de la connexió de les línies elèctriques a 220 kV, doble circuit, entrada/eixida a ST Novelda de la línia elèctrica ST Beneixama-ST Petrer i ST Novelda-ST Saladas entre els suports núm. 23 i núm. 3, respectivament, a terme municipal de Novelda, província d'Alacant i les característiques del qual són les següents:  
- Descripció del traçat:  
Una sèrie única l'origen de la qual és el suport núm. 23 (existent) de la línia elèctrica a 220 kV, doble circuit, d'entrada/eixida a la ST Novelda de la línia elèctrica ST Beneixama-ST Petrer, i el final és el suport núm. 3 (existent) de la línia elèctrica a 220 kV, doble circuit, ST Novelda-ST Saladas.  
- Tensió nominal: 220 kV (1ª categoria).  
- Tipologia constructiva: aèria.  
- Potència màxima que s'ha de transportar: 543,18 MVA, per circuit.  
- Nombre de circuits: dos.  
- Conductors: cables d'alumini-acer, de 381 mm² de secció total, tipus duplex-Gull.  
- Cables de terra: en tota la longitud portarà dos cables de fibra òptica del tipus OPGW-15 de secció total, 121 mm² i 115,6 mm², respectivament.  
- Aïllament: cadena de compòsit tipus U120AB220P+AR1, nivell de tensió 220 kV i longitud total de 2.280 mm.  
- Suports: creuetes addicionals en els dos suports existents núm. 3 i núm. 23, metàl·liques, constituïdes per perfils angulars de costats iguals, galvanitzades en calent, d'acer S355J2G3 i S275JR, en forma de gelosia.  
- Longitud total: 52 m.  
- Pressupost total del projecte presentat: 34.134,77 euros.  
Segon  
Aprovar el projecte d'execució firmat per tècnic competent i visat pel col·legi oficial corresponent el 7 de maig de 2009, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de dos mesos des de l'ocupació real de les finques afectades. Amb anterioritat a la finalització del dit termini Red Eléctrica de España, SAU, podrà sol·licitar l'ampliació per mitjà de sol·licitud motivada davant d'esta Direcció General.  
3. El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
5. Esta resolució s'atorga sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
6. Red Eléctrica de España, SAU, haurà d'observar els preceptes, les mesures i les condicions que s'establixen en la legislació aplicable a l'activitat de transport d'energia elèctrica.  
Tercer  
Declarar, en concret, la utilitat pública del tram de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel Relació dels béns i dels drets afectats.  
Connexió de les línies elèctriques a 220 kV, doble circuit, ST Novelda-ST Saladas i entrada/eixida a ST Novelda de la línia elèctrica ST Beneixama-ST Petrer, entre els suports núm. 3 i núm. 23, respectivament.  
Terme municipal de Novelda (Alacant)  
qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 17 de juliol de 2009.- El director general d'Energia: Antonio Cejalvo Lapeña.  
Relación de bienes y derechos afectados.  
Conexión de las líneas eléctricas a 220 kV, doble circuito, ST Novelda-ST Saladas y entrada/salida a ST Novelda de la línea eléctrica ST Benejama-ST Petrer, entre los apoyos nº 3 y nº 23, respectivamente.  
Término municipal: Novelda (Alicante)  
